
	ประเด็นพิจารณา

	
	
	ส่วนเสริม (Assist)

	ชื่อเรื่อง/Title 
	การประเมินราคาของสินค้าตัวเร่งปฏิกริยาทางเคมี (Catalyst) ที่เคลือบด้วยแพลเลเดียม

	วันที่เผยแพร่/Date of disclosure 
	วัน/เดือน/ปี



	ข้อหารือ/Inquiry
	

	รายละเอียดของข้อหารือ
/Outline
	ประเภทของสินค้า/ Imported goods/

	ตัวเร่งปฏิกริยาทางเคมีที่เคลือบด้วยแพลเลเดียม

	
	ประเด็นคำถาม/Point of inquiry

	ราคาศุลกากรที่ใช้สำแดง เพื่อใช้คำนวณภาษีอากรขาเข้า

	
	ข้อเท็จจริงทางธุรกรรม/Outline of the transaction and transaction flowchart
	บริษัทผู้นำเข้า (ผู้ซื้อ) ได้นำเข้าสินค้าตัวเร่งปฏิกิริยาทางเคมี(Catalyst) จำนวน 7,500 กิโลกรัม จากบริษัทผู้ส่งออก(ผู้ขาย) ประเทศ C  ในราคากิโลกรัมละ 16 C.U. ผู้ซื้อจัดหา แพลเลเดียม จำนวน 30 กิโลกรัม ให้กับผู้ขาย เพื่อนำไปเคลือบผิวของตัวเร่งปฏิกิริยาทางเคมีที่สั่งซื้อ โดยทำสัญญาเช่าแพลเลเดียมจำนวน 30 กิโลกรัม กับ ธนาคาร B ซึ่งตั้งอยู่ในประเทศไทยในราคา 8,000 C.U. ต่อปี เป็นระยะเวลา 6 ปี ตามอายุการใช้งานของตัวเร่งปฏิกิริยาทางเคมี (คิดเป็นค่าเช่ารวม 48,000 C.U.) ซึ่งธนาคาร B สั่งให้บริษัท E ประเทศ E โอนแพลเลเดียม จำนวน 30 กิโลกรัมนั้นไปยังบัญชีของ ผู้ขายเพื่อเบิกไปเคลือบผิวตัวเร่งปฏิกริยาทางเคมีที่สั่งซื้อ ซึ่งค่าแรงในการนำ แพลเลเดียมไปเคลือบผิวของตัวเร่งปฏิกิริยาทางเคมีจำนวน 30 กิโลกรัมคิดเป็น 10,000 C.U. 
          ต่อมาผู้ซื้อได้ชี้แจงรายละเอียดของสินค้าเพิ่มเติมดังนี้
ตัวเร่งปฏิกริยาทางเคมีมีแพลเลเดียม 0.4% เป็นส่วนประกอบอยู่ และเมื่อหมดอายุการใช้งานจะถูกส่งออกไปต่างประเทศ เพื่อนำไปสกัดเอาแพลเลเดียมออกโดยปริมาณที่สกัดได้อยู่ที่ประมาณ 99-99.5% และทางบริษัทต้องคืนแพลเลเดียมที่ยืมมานี้กลับคืนให้กับธนาคารผู้ให้เช่า B ที่ตั้งอยู่ในประเทศไทย ตามสภาพดังเดิมที่มีความบริสุทธิ์ 99.95% ดังนั้นบริษัทจึงต้องหาผู้รับเหมาในต่างประเทศบริษัท D ประเทศ D เพื่อทำการสกัดเอา แพลเลเดียมออกจากตัวเร่งปฏิกิริยาทางเคมี ที่หมดอายุการใช้งานแล้ว (Spent Catalyst) ซึ่งจะเกิดขึ้นในอีก 6 ปีข้างหน้าภายหลังจากที่ตัวเร่งปฏิกิริยาทางเคมี หมดอายุการใช้งานไปแล้วโดยผู้ซื้อจะมีค่าใช้จ่ายในการส่งออก Spent Catalyst จำนวน 2,000 C.U. ไปสกัดเอาแพลเลเดียมออกที่บริษัท D ประเทศ D ต่างประเทศและส่งคืนให้กับธนาคารผู้ให้เช่า ซึ่งอยู่ภายใต้เงื่อนไขของสัญญาเช่าแพลเลเดียมระหว่างผู้ซื้อ และธนาคาร 
     (รายละเอียดตามส่วนที่ 1)

	หมายเหตุ/Remarks
	



	ตอบข้อหารือ
/Answer
	

	รายละเอียดของการตอบข้อหารือ/ Outline
	คำตอบโดยสรุป/Summary of answer

	ราคาศุลกากรที่ผู้ซื้อต้องชำระคือ 225,000 C.U. ซึ่งเป็นราคาซื้อขายจ่ายจริงหรือราคาที่ต้องชำระโดยทางตรงและทางอ้อม โดยปรับราคาจากสัญญาเช่าที่เป็นมูลค่าวัสดุเสริม (Assist) 

	
	เหตุผลโดยสรุป/ Outline of answer

	 มูลค่าที่ต้องนำไปรวมเป็นส่วนหนึ่งของราคาศุลกากรมีดังนี้
มูลค่าของราคาสินค้านำเข้า 
1.มูลค่าตัวเร่งปฏิกิริยาทางเคมี 7,500 กิโลกรัม 
2.ค่าแรงในการเคลือบแพลเลเดียม
ปรับราคาด้วยมูลค่าของวัสดุเสริม (Assist)
3.มูลค่าแพลเลเดียมที่ผู้ซื้อเช่าจากธนาคารระยะเวลา 6 ปี 
4.ค่าใช้จ่ายที่เกิดขึ้นหลังจากตัวเร่งปฏิกิริยาทางเคมี หมดอายุเมื่อเวลาผ่านไป  6 ปี
4.1 ค่าสกัดแพลเลเดียม
4.2 ค่าชดเชยส่วนที่สูญเสียจากการใช้งานและการสกัด
4.3 ค่าใช้จ่ายที่เกิดจากการขนส่งแพลเลเดียมออกไปสกัดที่ประเทศ D  (รายละเอียดตามส่วนที่ 2)

	กฎหมายที่เกี่ยวข้อง/ Article number of applicable laws, regulations, and other related instruments
	กฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๘ แก้ไขเพิ่มเติมตามกฎกระทรวงฉบับที่ ๑๔๕ (พ.ศ.๒๕๔๗) ข้อ ๔    และกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๑๑ (๑) ประกอบกับประกาศกรมฯ ที่ ๓๙/๒๕๔๓ ลงวันที่ ๒ พฤษภาคม ๒๕๔๓ เรื่องหลักเกณฑ์ วิธีการและเงื่อนไข ในการกำหนดสัดส่วนมูลค่าของวัสดุ อุปกรณ์ หรือบริการ     


	เงื่อนไขการใช้คำวินิจฉัย /Conditions applied
	คำตอบโดยสรุปข้างต้นเป็นไปตามข้อเท็จจริงที่เสนอมา ในการปฏิบัติจริงอาจแตกต่างไปหากมีข้อเท็จจริงในการนำเข้าจริงแตกต่างไป






ส่วนที่ 1 :ข้อเท็จจริง/ Part 1: Facts of Transaction
  Purchase Order
- ค่าตัวเร่งปฏิกิริยาทางเคมี 7,500 กิโลกรัม=        
  120,000 CU.
- ค่าแรงเคลือบ = 10,000 CU.

ผู้ขาย
ประเทศ C

ผู้ซื้อ
ประเทศไทย
บริษัท E
ประเทศ E

ค่าเช่า ๖ ปี   8000 C.U. ต่อปี

รวมเป็น USD ๖๙,๖๓๗.๙๒
เช่าแพลเลเดียม จำนวน 30 กิโลกรัม





โอนแพลเลเดียม
30 กิโลกรัม




ธนาคาร B ประเทศไทย



สั่งให้



1.ผู้นำเข้าประเทศไทยนำเข้าสินค้าตัวเร่งปฏิกิริยาทางเคมีจำนวน  7,500 กิโลกรัม ราคากิโลกรัมละ 16 C.U. จากผู้ส่งออก ประเทศ C 
2.ผู้นำเข้าประเทศไทยจัดหาแพลเลเดียมจำนวน  30 กิโลกรัม ให้กับผู้ส่งออกประเทศ C เพื่อเคลือบสินค้า   ตัวเร่งปฏิกิริยาทางเคมีที่นำเข้า
3.ค่าแรงในการนำแพลเลเดียมไปเคลือบที่ผิวของตัวเร่งปฏิกิริยาทางเคมี ที่สั่งซื้อคิดเป็นการนำแพลเลเดียมไปแปลงสถานะ ( Palladium Transformation Cost) จำนวน 30 กิโลกรัม จำนวน 10,000 C.U. 
4.ผู้นำเข้า ทำสัญญาเช่าแพลเลเดียม จำนวน 30 กิโลกรัมกับ ธนาคาร B เป็นระยะเวลา 6 ปี (ตามอายุการใช้งานของแพลเลเดียม)
5.ธนาคาร B สั่งให้ บริษัท E ประเทศ E โอนแพลเลเดียมไปยังผู้ส่งออกประเทศ C เพื่อเบิกไปเคลือบตัวเร่งปฏิกิริยาทางเคมีที่สั่งซื้อ










  หลังจากตัวเร่งปฏิกิริยาทางเคมีหมดอายุการใช้งานระยะเวลาผ่านไป 6 ปี 

ผู้ซื้อ
ประเทศไทย
บริษัท E
ประเทศ E


ผู้ขาย
ประเทศ C


  Purchase Order




เช่าแพลเลเดียม จำนวน 30 ก.ก.  fdfdd  กกิโลกรัม
โอนแพลเลเดียม




สั่งให้
ธนาคาร B ประเทศไทย


    บริษัท D
- ค่าสกัดแพลเลเดียมออกจาก 
  Spent Catalyst
- ค่าชดเชยส่วนที่สูญเสียจาก
  การใช้งาน และการสกัด
- ค่าขนส่งในการส่งของออก
  กลับไปสกัด   



                                                                                                                - ค่าสกัด Palladium ออกจาก 
  Spent Catalyst
- ค่าชดเชยส่วนที่สูญเสียจาก
  การใช้งาน และการสกัด
- ค่าขนส่งในการส่งของออก
  กลับไปสกัด   



- ค่าสกัด Palladium ออกจาก 
  Spent Catalyst
- ค่าชดเชยส่วนที่สูญเสียจาก
  การใช้งาน และการสกัด
- ค่าขนส่งในการส่งของออก
  กลับไปสกัด   




6.ผู้นำเข้าจะต้องคืนแพลเลเดียมที่ใช้แล้วส่งคืนให้กับธนาคาร B โดยจะต้องส่งคืนในสภาพดังเดิมคือ ในสภาพ ที่มีความบริสุทธิ์ ๙๙.๙๕%
7.ผู้นำเข้าจึงต้องหาผู้รับเหมาในต่างประเทศทำการสกัดเอาแพลเลเดียมออกจากตัวเร่งปฏิกิริยาทางเคมีซึ่งมีค่าใช้จ่ายต่างๆที่เกิดขึ้นดังนี้
      ก. ค่าจ้างสกัดแพลเลเดียมออกจากตัวเร่งปฏิกิริยาทางเคมี ที่หมดอายุการใช้งานแล้ว (Spent Catalyst)    
      ข. ค่าชดเชยส่วนที่สูญเสียจากการใช้งานและการสกัด
      ค. ค่าใช้จ่ายในการส่งออกทั้งหมดเพื่อจัดส่งตัวเร่งปฏิกิริยาทางเคมี ที่หมดอายุการใช้งานแล้วออกจากโรงงานของบริษัทผู้นำเข้าไปยังโรงงานผู้รับเหมาที่รับจ้างสกัดแพลเลเดียมที่ต่างประเทศ



ส่วนที่ 2 :ผลการพิจารณา / Part 2 : Answer
	1. การพิจารณาของเจ้าหน้าที่ /  Customs’ Opinion 
          1.1  ในการกำหนดราคาศุลกากรสำหรับของที่นำเข้า จะต้องเป็นราคาซื้อขายที่ได้ชำระจริงหรือที่จะต้องชำระสำหรับของที่นำเข้านั้นเมื่อได้มีการขายเพื่อส่งออกมายังราชอาณาจักร  ในกรณีศึกษานี้ผู้ซื้อได้สั่งซื้อตัวเร่งปฏิกิริยาทางเคมีจากผู้ขาย ดังนั้นมีการซื้อขายสินค้าที่ส่งออกเพื่อที่นำเข้าในประเทศไทย ซึ่งเป็นราคาซื้อขายของที่นำเข้า ตามกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๘ แก้ไขเพิ่มเติมตามกฎกระทรวงฉบับที่ ๑๔๕ (พ.ศ.๒๕๔๗) ข้อ ๔  และกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๑๑ (๑)      
โดยราคาที่ได้ชำระจริงหรือที่จะต้องชำระ ให้หมายความรวมถึง การชำระราคาทั้งหมดที่ได้กระทำไปแล้วจริง หรือที่จะต้องกระทำอันเป็นเงื่อนไขของการขายของที่นำเข้านั้น โดยผู้ซื้อต่อผู้ขายหรือโดยผู้ซื้อต่อบุคคลที่สาม เพื่อให้เป็นไปตามข้อผูกพันของผู้ขาย รวมถึงในกรณีที่ผู้ซื้อเป็นผู้จัดหาวัสดุ ส่วนประกอบ ชิ้นส่วน หรือสิ่งอื่นที่คล้ายคลึงกัน ที่รวมอยู่ในของที่นำเข้าไม่ว่าโดยทางตรงหรือทางอ้อม ให้นำมูลค่าของวัสดุ ส่วนประกอบ ดังกล่าวมารวมไว้ในราคาซื้อขายของที่นำเข้าตามสัดส่วนอย่างเหมาะสม
          1.2   ดังนั้น ราคาศุลกากรสำหรับสินค้าตัวเร่งปฏิกิริยาทางเคมีนำเข้าประกอบด้วยรายการต่างๆดังนี้ 
             1.2.1 ราคาซื้อขายสินค้าตัวเร่งปฏิกิริยาทางเคมีที่ได้ชำระจ่ายจริง จำนวน 7,500 กิโลกรัม กิโลกรัมละ 16 C.U. ราคาทั้งหมด 120,000 C.U.  ตามกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๘ แก้ไขเพิ่มเติมตามกฎกระทรวงฉบับที่ ๑๔๕ (พ.ศ.๒๕๔๗) ข้อ ๔         
             1.2.2 ค่าแรงในการนำแพลเลเดียมไปเคลือบที่ผิวของตัวเร่งปฏิกิริยาทางเคมีที่สั่งซื้อ 10,000 CU ซึ่งถือเป็นราคาที่ได้ชำระจริงหรือราคาที่จะต้องชำระ เป็นไปตาม วรรค 2 ของกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๘ แก้ไขเพิ่มเติมตามกฎกระทรวงฉบับที่ ๑๔๕ (พ.ศ.๒๕๔๗) ข้อ ๔ ราคาที่ได้ชำระจริงหรือที่จะต้องชำระ ให้หมายความรวมถึง การชำระราคาทั้งหมดที่ได้กระทำไปแล้วจริง หรือที่จะต้องกระทำอันเป็นเงื่อนไขของการขายของที่นำเข้านั้น โดยผู้ซื้อต่อผู้ขายหรือโดยผู้ซื้อต่อบุคคลที่สาม เพื่อให้เป็นไปตามข้อผูกพันของผู้ขาย  เนื่องจากค่าแรงที่นำแพลเลเดียมไปเคลือบตัวเร่งปฏิกิริยาทางเคมีนั้นเป็นค่าใช้จ่ายที่ผู้ซื้อได้ชำระต่อผู้ขายซึ่งเกี่ยวข้องในกระบวนการผลิตสินค้าที่นำเข้า 
            1.2.3 ค่าเช่าแพลเลเดียมตามเอกสารสัญญาเช่า และเอกสารยืนยันการเช่าที่ระบุข้อผูกพันของผู้ให้เช่าและผู้เช่า (ผู้ซื้อ) ที่จะมีการชำระจ่ายจริง โดยผู้นำเข้า ต้องยื่นเอกสารยืนยันการเช่าที่ระบุรายละเอียดการเช่าแพลเลเดียมให้ชัดเจน เช่น ระบุจำนวนแพลเลเดียมที่เช่า ระบุระยะเวลาในการเช่า ระบุมูลค่าเช่าแพลเลเดียมต่อปีเป็นเงินจำนวนเท่าใด ระบุมูลค่าที่เป็นค่าเช่ารวมของแพลเลเดียม เป็นต้น ราคาค่าเช่า 1 ปี 8,000 CU. เพราะฉะนั้นราคาค่าเช่าแพลเลเดียม 6 ปี คิดเป็น  48,000 CU. เป็นไปตามกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๑๑ (๑) ประกอบกับประกาศกรมฯ ที่ ๓๙/๒๕๔๓ ลงวันที่ ๒ พฤษภาคม ๒๕๔๓ เรื่องหลักเกณฑ์ วิธีการและเงื่อนไข ในการกำหนดสัดส่วนมูลค่าของวัสดุ อุปกรณ์ หรือบริการ
           1.2.4 ค่าจ้างสกัดแพลเลเดียม (เมื่อแคทาลิสท์หมดอายุในอีก ๖ ปีข้างหน้า)  10,000 C.U.
           1.2.5 ค่าชดเชยส่วนที่สูญเสียจากการใช้งานและการสกัด 35,000 CU. (ค่าประมาณการในอีก6 ปีข้างหน้า)
           1.2.6 ค่าใช้จ่ายในการขนส่งสินค้ากลับออกไปสกัดที่ต่างประเทศ 2000 C.U. (ค่าประมาณการในอีก6 ปีข้างหน้า)
           ข้อ 1.2.4, 1.2.5 และ 1.2.6 เป็นค่าใช้จ่ายที่เกิดขึ้นจากข้อผูกพันของสัญญาเช่าแพลเลเดียมในระยะเวลา6 ปี เป็นไปตามกฎกระทรวงฉบับที่ ๑๓๒ (พ.ศ.๒๕๔๓) หมวด ๒ ข้อ ๑๑ (๑) ประกอบกับประกาศกรมฯ ที่ ๓๙/๒๕๔๓ ลงวันที่ ๒ พฤษภาคม ๒๕๔๓ เรื่องหลักเกณฑ์ วิธีการและเงื่อนไข ในการกำหนดสัดส่วนมูลค่าของวัสดุ อุปกรณ์ หรือบริการ 

         2.ผลของการวินิจฉัย/Conclusion
           ราคาศุลกากรที่ผู้นำเข้าได้ชำระจริงหรือราคาที่ต้องชำระคือ
1..มูลค่าตัวเร่งปฏิกิริยาทางเคมี 7,500 กิโลกรัม ราคา 120,000 C.U.
2.ค่าแรงในการเคลือบแพลเลเดียม  ราคา 10,000 C.U.
ปรับราคาด้วยมูลค่าของวัสดุเสริม (Assist) ดังนี้
3.มูลค่าแพลเลเดียมที่ผู้ซื้อเช่าจากธนาคารระยะเวลา 6 ปี  ราคา 48,000 C.U.
4.ค่าใช้จ่ายที่เกิดขึ้นหลังจากตัวเร่งปฏิกิริยาทางเคมี หมดอายุเมื่อเวลาผ่านไป  6 ปี ประกอบด้วย
4.1 ค่าสกัดแพลเลเดียม  ราคา 10,000 C.U.
4.2 ค่าชดเชยส่วนที่สูญเสียจากการใช้งานและการสกัด  ราคา 35,000 C.U.
4.3 ค่าใช้จ่ายที่เกิดจากการขนส่งแพลเลเดียมออกไปสกัดที่ประเทศ D   2,000 C.U.
ดังนั้นราคาศุลกากรที่ต้องชำระคือ 	225,000 C.U.





                                




                                                                                                    
